แบงก์17สาขาหยุดน้ำท่วม
ธปท.อนุญาตให้ธนาคารพาณิชย์ขอหยุดทำการชั่วคราว 8 แห่ง รวมทั้งสิ้น 17 สาขา เนื่องจากได้รับลกระทบจากปัญหาน้ำท่วม
21 ต.ค. 2553

ธปท.อนุญาตให้ธนาคารพาณิชย์ขอหยุดทำการชั่วคราว 8 แห่ง รวมทั้งสิ้น 17 สาขา เนื่องจากได้รับลกระทบจากปัญหาน้ำท่วม
ธนาคารแห่งประเทศไทย(ธปท.) มีประกาศอนุญาตให้ธนาคารพาณิชย์รวมทั้งสิ้น 8 แห่ง หยุดทำการชั่วคราว เนื่องจากประสบปัญหาน้ำท่วมได้เป็นการชั่วคราว ในช่วงวันที่ 20-22 ต.ค.นี้ โดยธนาคารที่มีการขอปิดทำการสาขาชั่วคราวในพื้นที่น้ำท่วมประกอบด้วย  1. กรุงไทย ใน จ.นครราชสีมา ขอปิดสาขาปักธงชัย สาขาถนนช้างเผือก สาขา รพ.มหาราช และ สาขาถนนหฤทัย ใน จ.ชัยภูมิ ชั่วคราวในวันที่18-22 ต.ค.
 



ภาพประกอบข่าว
2.ธนาคารไทยพาณิชย์ ขอปิดสาขาท่าเรือ จ.พระนครศรีอยุธยา ในช่วงวันที่ 19-21 ต.ค.และ สาขาชัยภูมิ  จ. ชัยภูมิ ในชั่ววันที่ 20-21 ต.ค. 3. ธนาคารกสิกรไทย ขอปิดสาขาจอหอ  สาขาปักธงชัย ใน จ.นครราชสีมา ในช่วงวันที่18-21 ต.ค. และสาขาชัยภูมิ จ.ชัยภูมิ ในช่วงวันที่ 20-21 ต.ค. 4. ธนาคารกรุงเทพ ขอปิดสาขาชัยภูมิ  สาขาเทสโก้โลตัส จ.ชัยภูมิ ในช่วงวันที่ 20-21 ต.ค.
5.ธนาคารกรุงศรีอยุธยา ขอปิดสาขาตลาดสุรนคร จ.นครราชสีมา ตั้งแต่ 18 ต.ค. ไปจนกว่าสถานการณ์จะเข้าสู่ภาวะปกติ และขอปิดสาขาท่าเรือ จ.พระนครศรีอยุธยา ตั้งแต่วันที่ 20 ต.ค. ไปจนกว่าสถานการณ์จะปกติ 6.ธนาคาร นครหลวงไทย ขอปิดสาขาชัยภูมิ จ.ชัยภูมิ ในช่วงวันที่ 20-21 ต.ค.7.ธนาคารทหารไทย ขอปิดสาขาชัยภูมิ จ.ชัยภูมิ ในช่วงวันที่ 20-21 ต.ค.และขอปิดสาขาปักธงชัย จ.นครราชสีมา ในช่วงวันที่ 21 ต.ค.และ8.ธนาคารเกียรตินาคินขอปิดสาขาชัยภูมิ จ.ชัยภูมิ ในช่วงวันที่ 20-21 ต.ค.นี้ 
ทั้งนี้ สถานการณ์น้ำท่วมในช่วงนี้มีผลให้ธนาคารพาณิชย์รวมทั้งสิ้น 8 แห่ง ขอปิดสาขาชั่วคราวรวมทั้งสิ้น 17 สาขา อย่างไรก็ตามธนาคารพาณิชย์ยังไม่ได้รายงานความเสียหายที่เกิดขึ้นต่อธปท.เพื่อทราบแต่อย่างใด